{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Nacrtom prijedloga Pravilnika o izmjenama i dopunama Pravilnika o izvještavanju Hrvatske agencije za nadzor financijskih usluga o pritužbama i prigovorima zainteresiranih osoba upućenim društvima za osiguranje"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKI URED ZA OSIGURANJE","PRAVILNIK O IZMJENAMA I DOPUNAMA PRAVILNIKA O IZVJEŠTAVANJU HRVATSKE AGENCIJE ZA NADZOR FINANCIJSKIH USLUGA O PRITUŽBAMA I PRIGOVORIMA ZAINTERESIRANIH OSOBA UPUĆENIM DRUŠTVIMA ZA OSIGURANJE,\nČlanak 2.","Prije svega se ističe da nije jasna pravna osnova temeljem koje se uvodi nova obveza za osiguratelje za izvještavanje o sudskim predmetima i alternativnim postupcima rješavanja sporova. Naime, u Zakonu o osiguranju, čl. 201. propisana je obveza izvještavanja o pritužbama ugovaratelja osiguranja, osiguranika ili korisnika iz ugovora o osiguranju. U Zakonu o osiguranju niti u EU regulativi koja se neposredno primjenjuje ne nalazimo obvezu izvještavanja o sudskim i alternativnim postupcima rješavanja sporova.\n\nNadalje, sudski i alternativni postupci rješavaju se pred sudovima odnosno kod nadležnih tijela zakonski određenih za alternativno rješavanja sporova te HANFA u tom dijelu nema niti nadzorne ovlasti.\n\nPredloženim izmjenama opterećuju se osiguratelji i nameće se obveza na dogradnju informatičkog programa osiguratelja jer se u informatičkom programu ne bilježe radnje koje su propisane u Nacrtu prijedloga Pravilnika te je nemoguće dostaviti podatke do traženog datuma za razdoblje od siječnja do lipnja 2025. godine.\n\nUjedno, nejasne su odredbe jer nije definirano na koje alternativne postupke rješavanja sporova se odnosi Nacrt prijedloga Pravilnika (medijacija, arbitraža, eventualno Pravobraniteljstvo na području osiguranja)\n\nPredložene izmjene i dopune su nejasne i u pogledu toga odnose li se samo na sudske i izvansudske postupke proizašle iz pritužbi i prigovora zainteresiranih osoba ili na sve sudske i izvansudske postupke.\n\nPredložene izmjene dodatno naglašavaju upitno povezivanje pojmova pritužbe i prigovora uz proces obrade šteta, konkretno uz izjave nezadovoljstva koje se odnose na osnovanost i visinu odštetnog zahtjeva. Postupanje po takvim „pritužbama i prigovorima“ predstavlja sastavni dio procesa obrade šteta, kao temeljne djelatnosti društva za osiguranje, što znači da i izvještavanje o sudskim i alternativnim postupcima koji se odnose na osnovanost i visinu odštetnog zahtjeva predstavlja izvještavanje o osnovnoj djelatnosti društva za osiguranje. Stoga bi opseg takvog izvještavanja trebao biti predviđen aktima kojima se uređuje izvještavanje o osnovnoj djelatnosti društva za osiguranje te najavljen unaprijed, s odgovarajućim vremenom prilagodbe, kako bi društva za osiguranje imala dovoljno vremena izvršiti odgovarajuće izmjene informatičkih sustava i procesa obrade šteta.","Primljeno na znanje","Na tragu reforme Europske komisije usmjerene na pojednostavljenje pravila Europske unije, smanjenjem administrativnog opterećenja, kao i regulatornog rasterećenja financijskog sektora, a koja obuhvaća i tržište osiguranja, Hrvatska agencija za nadzor financijskih usluga (dalje u tekstu: Agencija) je razmatranjem i analizom zaprimljenih komentara našla opravdanom primjedbu podnositelja komentara kojom se ističe da će predložene izmjene i dopune Pravilnika djelovati opterećujuće za društva za osiguranje na način da će morati, zbog obveze unošenja dodatnih informacija, nadograditi informatički program.\nStvaranje regulatornog okruženja koje će djelovati pozitivno u smislu nenametanja dodatnih obveza prilikom izvještavanja Agencije od strane društava za osiguranje, u mjeri u kojoj to nije nužno prema europskoj regulativi, važećim zakonima i podzakonskim aktima,  ideja je koju podupire i Agencija. \nStoga, budući da je Agencija posvećena sprječavanju nastanka novih regulatornih opterećenja, koliko je to u granicama zakonodavnih ovlasti moguće,  vodeći se pri tome i ciljem da se poslovanje društava za osiguranje učini administrativno učinkovitijim, društva za osiguranje neće biti u obvezi prilikom redovitog izvještavanja Agencije dostaviti i informacije predložene izmjenama i dopunama ovoga Pravilnika."]